Laurent Malet

Laurent Marie Guespin-Malet (Baiona, ) lapurtar aktorea da, zineman eta telebistan aritutakoa. Florence Malet eta Jean-Jacques Guespin gurasoak izan zituen eta Pierre Malet anaia bikia aktorea ere bada.

 Biografia 
Maleten debuta La guerre de Troie n'aura pas lieu antzezlanean izan zen 1975ean, Claude Jade kidea izanda. 1978an Donald Sutherland, Lisa Langlois eta Stéphane Audranekin batera Claude Chabrolen Les Liens de sang filmean egindako lanagatik egin zen ospetsu. Urte berean,Gilles Béhatek Haro filmean bere lehen pertsonaia nagusia eman zion. 1979an, Yves Montandekin batera Joseph Loseyren Les Routes du Sud filmean aritu zen, eta Lino Venturaren semea antzeztu zuen L'Homme en colère filmean. Roger Bataille ere antzeztu zuen Rainer Werner Fassbinderren Querelle filmean (Jean Geneten lanean oinarrituta), eta Sandrine Bonnairerekin batera antzeztu zuen 1984an Marc Angelok zuzendutako Tir à vue filmean. 1995ean Arthur Rimbaud antzeztu zuen Marc Rivièreren Arthur Rimbaud, l'homme aux semelles de vent filmean.

Anaiari eta amari oso atxikia, honek (burmuineko tumore baten azken faseetan) bere sufrimenduekin amaitzeko eskatu zion. Horretaz idazten du 2006ko En attendant la suite bere liburuan, non presidentegaiei dei egin zien eutanasiari buruzko legeak egin zitzaten.

Patrice Chéreauk zuzentzen zuen Nanterre Amandiers eskolan ezagutu zuen Isabelle Renauld, bere bikotekidea eta Théo bere semearen ama bihurtuko zena.

 Filmografia 

 Erreferentziak 

 Kanpo estekak 

Kategoria:Baionarrak
Kategoria:Lapurdiko aktoreak